CELEX: 62012CN0329
Language: fi
Date: 2012-07-11 00:00:00
Title: Asia C-329/12: Kanne 11.7.2012 — Euroopan komissio v. Saksan liittotasavalta

22.9.2012   
            
            
               FI
            
            
               Euroopan unionin virallinen lehti
            
            
               C 287/23
            
         Kanne 11.7.2012 — Euroopan komissio v. Saksan liittotasavalta
   (Asia C-329/12)
   2012/C 287/42
   Oikeudenkäyntikieli: saksa
   
      Asianosaiset
   
   
      Kantaja: Euroopan komissio (asiamiehet: P. Hetsch ja B. Schima)
   
      Vastaaja: Saksan liittotasavalta
   
      Vaatimukset
   
   Kantaja vaatii unionin tuomioistuinta
   
               —
            
            
               toteamaan, että Saksan liittotasavalta ei ole noudattanut yleisesti saatavilla olevien sähköisten viestintäpalvelujen tai yleisten viestintäverkkojen yhteydessä tuotettavien tai käsiteltävien tietojen säilyttämisestä ja direktiivin 2002/58/EY muuttamisesta 15.3.2006 annetun Euroopan parlamentin ja neuvoston direktiivin 2006/24/EY (1) mukaisia velvoitteitaan, koska se ei ole antanut kaikkia kyseisen direktiivin noudattamisen edellyttämiä lakeja, asetuksia ja hallinnollisia määräyksiä tai ilmoittanut kaikista näistä toimenpiteistä komissiolle
            
         
               —
            
            
               velvoittamaan Saksan liittotasavallan SEUT 260 artiklan 3 kohdan mukaisesti maksamaan 315 036,54 euron määräisen päiväkohtaisen uhkasakon, joka on suoritettava Euroopan unionin omien varojen tilille, täytäntöönpanotoimenpiteiden ilmoittamista koskevan velvollisuuden laiminlyönnin vuoksi
            
         
               —
            
            
               velvoittamaan Saksan liittotasavallan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Direktiivin täytäntöönpanon määräaika on päättynyt 15.9.2007.
   Komission mukaan Saksan Bundesverfassungsgericht totesi 2.3.2010 antamallaan tuomiolla, että Saksan toteuttamat täytäntöönpanotoimenpiteet olivat perustuslain vastaisia ja mitättömiä. Saksan hallitus ilmoitti tämän jälkeen komissiolle, että kyseinen direktiivi on osittain täytäntöön pantu edelleen voimassa olevilla säännöksillä. Saksan hallitus ilmoitti sittemmin komissiolle lakiehdotuksesta, jolla direktiivin loput säännökset oli tarkoitus panna täytäntöön.
   Koska ehdotettua lakia ei tähän mennessä ole annettu, komissio katsoo olevan kiistatonta, ettei Saksan liittotasavalta ole noudattanut velvollisuuttaan panna direktiivi kaikilta osin täytäntöön. Komission mukaan mainittu osittainen täytäntöönpano ei ole riittävä kyseisen direktiivin 1 artiklan mukaisten tavoitteiden saavuttamiseksi. Komissio toteaa vielä, että Saksan ilmoittama lakiehdotus on riittämätön direktiivin saattamiseksi voimaan kaikilta osin.
   
      (1)  EUVL L 105, s. 54.